Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO NR. TS-159 „DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO IR ROKIŠKIO RAJONO STRATEGINIO PLĖTROS PLANO IKI 2022 METŲ PATVIRTINIMO“ DALINIO PAKEITIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 „Dėl Rokiškio rajono savivaldybės strateginio planavimo organizavimo tvarkos aprašo ir Rokiškio rajono strateginio plėtros plano iki 2022 metų patvirtinimo“ 2 punktu patvirtinto Rokiškio rajono strateginio plėtros plano iki 2022 metų IV dalį „Rokiškio rajono savivaldybės plėtros priemonių planas“ ir patvirtinti jį nauja redakcija (priedas).

2. Paskelbti Rokiškio rajono strateginio plėtros plano iki 2022 metų IV dalį „Rokiškio rajono savivaldybės plėtros priemonių planas“ Rokiškio rajono savivaldybės internetinėje svetainėje <http://www.rokiskis.lt/lt/rajono-strategija.html>

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vilma Mečiukonienė

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2014 M. RUGSĖJO 26 D. SPRENDIMO „DĖL ROKIŠKIO RAJONO SAVIVALDYBĖS STRATEGINIO PLANAVIMO ORGANIZAVIMO TVARKOS APRAŠO IR ROKIŠKIO RAJONO STRATEGINIO PLĖTROS PLANO IKI 2022 METŲ PATVIRTINIMO“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Parengtoje Rokiškio rajono strateginio plėtros plano iki 2022 m. ataskaitoje už 2016 metus yra siūlomi priemonių plano pakeitimai, todėl šiuo sprendimu koreguojamas ir nauja redakcija tvirtinamas priemonių planas.

**Šiuo metu esantis teisinis reglamentavimas.**

Lietuvos Respublikos Vyriausybės 2002 m. birželio 6 d. nutarimu Nr. 827 patvirtinta Strateginio planavimo metodika (aktuali redakcija 2015-08-05), Lietuvos Respublikos vidaus reikalų ministro 2011 m. rugsėjo 23 d. įsakymu Nr. 1V-706 patvirtinta Regionų plėtros planų rengimo metodika bei Rokiškio rajono savivaldybės tarybos 2014 m. rugsėjo 26 d. sprendimas Nr. TS-159 „Dėl Rokiškio rajono savivaldybės strateginio planavimo organizavimo tvarkos aprašo ir Rokiškio rajono strateginio plėtros plano iki 2022 metų patvirtinimo“.

**Sprendimo projekto esmė.**

Sprendimu siekiama atnaujinti Rokiškio rajono strateginio plėtros plano iki 2022 m. IV dalį „Rokiškio rajono savivaldybės plėtros priemonių planas“ pagal pateiktus pasiūlymus ir patvirtinti jį nauja redakcija.

**Galimos pasekmės, priėmus siūlomą tarybos sprendimo projektą:**

**teigiamos** – korekcijos susijusios siekiant išvengti besidubliuojančių priemonių, sukonkretinant atsakingas institucijas, suplanuoti naujas priemones.

**neigiamos** – nėra.

**Kokia sprendimo nauda Rokiškio rajono gyventojams.**

Rokiškio rajono gyventojai, savivaldybės politikai, administracijos ir įstaigų darbuotojai matys, kokios aktualios priemonės yra planuojamos įgyvendinti Rokiškio rajone 2017–2022 metais.

**Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Strateginio planavimo ir investicijų skyriaus vyr. specialistė Vilma Mečiukonienė